Ego Galterus Dei gratia Lingonensis episcopus notum esse volo presentibus et futuris quod Raxo et Hugo frater ejus de Villenesse dederunt Deo et domui de Moris quidquid habebant in parrochiatu de Villenesse et in finagio de Moris in quibus emolumentis sine alla retentione, et in bosco et in plano, in terris cultis et incultis, et in pratis et in aquis et in censibus sub juramento promittentes fideliter de his si qua forte oriretur calumnia suam pro posse se portare garentiam. Facta est autem hec donatio per manum domini Godefridi venerabilis quondam nostri predecessoris. Testes sunt idem dominus Godefridus, et Manasses tunc comes Barri, et Hugo proesbyter de Villenesse. Laudaverunt hoc donum Agano de Calma, et Hugo decanus, et Droco et Aymo filii ejus, et Lebaldus frater Aganonis et Frayncetus et Lebaldus frater ejus de Danceneto, concedentes et in eleemosinam remittentes omnem querimoniam quam super his donationibus adversus prefatam domum de Moris movebant. Testes sunt: Radulphus abbas Longivadi, et Willielmus abbas de Alba Ripa, Rainaldus cellerarius Clarevallensis. Hoc et totum laudaverunt Abelina, uxor, predicti Aganonis et Sibilla uxor Droconis et Hugo filius ejus de Sibilla, et Adelinda neptis ejus, et Passa uxor Aymonis, et Freherius filius ejus, et Aymo Caygne, et Rispa uxor ejus, et Gilla, et Agano filius ejus. Testes fuerunt qui supra et Rainerius de Maresco et Willencus de Castello, et Hildierus de Calidofurno, milites. Actum anno Domini MCLXV.